als_Latn dik_Latn ron_Latn
Burri që vrau autorin dhe subjektin e “American Sniper” është dënuar për krimin e kryer.
Një gjykatë në Teksas e ka shpallur Eddie Ray Routh fajtor duke e dënuar me burgim të përjetshëm për vrasjen e Chris Kyle dhe Chad Littlefield. Ish-marinsit, i cili vuante nga stresi post-traumatik pasi kishte shërbyer në Luftën e Irakut, nuk iu la mundësia e lirimit me kusht.
Kyle dhe Littlefield u vranë në 2 shkurt 2013 në një polygon qitjeje në Fort Worth, Teksas. Thuhet se nëna e Routh i kishte kërkuar Kyle-t ta ndihmonte djalin e saj me problemet e tij.
Ndërsa avokatët e Routh u përpoqën ta ulnin dënimin, duke e shpallur të paaftë mendërisht autorin e krimit, juria ishte unanime në vendimin e saj.
Filmi “American Sniper”, me regji të Clint Eastwood dhe Bradley Cooper në rolin kryesor, bazohet në kujtimet e Kyle, ndërsa ai shërbente në forcat e specializuara të marinës NAVY Seal. Ai është një prej snajperave më vdekjeprurës në ushtrinë amerikane, me rreth 160 vrasje të konfirmuara nga Pentagoni. Filmi i bazuar në kujtimet e tij ishte një sukses financiar, ndërsa gjithashtu fitoi një statujë Oscar për Editimin më të Mirë të Zerit.
Burimi: CNN
als_Latn als_Latn als_Latn als_Latn als_Latn als_Latn